Šiaulių šv. Ignaco Lojolos bažnyčia

Šiaulių šv. Ignaco Lojolos bažnyčia – neparapinė bažnyčia, stovinti Šiauliuose.

 Istorija 

1930 m. Šiauliuose įsikūrė jėzuitų misija. Kunigo Benedikto Andruškos (pirmojo rektoriaus) rūpesčiu 1935 m. pastatyta mūrinė oratorija.Roma Baristaitė apie senąsias kapines, paminklų madas ir dingusius kapus. 2013-05-05, Snaujienos.lt (tikrinta 2023-02-03). Tada čia buvo vienas kunigas ir du broliai jėzuitai. Iki 1944 m. pasikeitė 4 rektoriai. Jie buvo kartu ir jėzuitų misijos vyresnieji. 1948 m. pavasarį kunigas Antanas Šeškevičius ištremtas, o bažnyčia uždaryta. Bažnyčią uždarius, joje buvo įrengtas sandėlis, vėliau sporto salė.

1986 m. prisidengus koncertų salės būtinybe, tuometinės miesto valdžios rūpesčiu gautas finansavimas ir pradėta bažnyčios restauracija. 1989 m. joje įvyko bažnytinės muzikos festivalis. 1990 m. bažnyčia grąžinta tikintiesiems, gruodžio 23 d. pašventinta. 1995 m. prie bažnyčios buvusiame vaikų darželyje įkurta Benedikto Andruškos pradžios mokykla, veikia bendruomenės namai.

2012 m. lapkričio 4 d. bažnyčios kiemelyje atidengta ir pašventinta Jonui Pauliui II skulptūra. Tuo norėta atminti popiežiaus viešnagę, kai 1993 m. rugsėjo 7 d. jis meldėsi šioje bažnyčioje ir ilsėjosi jėzuitų namuose.Irena Budrienė. Šiauliuose atidengtas paminklas Jonui Pauliui II su netikėtu ženklu.  2012-11-05, Skrastas.lt (tikrinta 2023-02-03).

 Šaltiniai 



 Nuorodos 
 Vyskupijos informacija

Kategorija:Šiaulių bažnyčios